ພວກກະບົດໂຈມຕີຫ້ອງການ ສປຊ ໃນອັຟການິສຖານ
ບໍ່ມີພະນັກງານ ສປຊ ໄດ້ຮັບອັນຕະລາຍ ໃນການໂຈມຕີສະລະຊີບ ຢູ່ອັຟການິສຖານ
ເຈົ້າໜ້າທີ່ອົງການສະຫະປະຊາຊາດກ່າວວ່າບໍ່ມີພະນັກງານ ຂອງສະຫະປະຊາຊາດຄົນໃດ ໄດ້ຮັບອັນຕະລາຍ ໃນການ ໂຈມຕີດ້ວຍລະເບີດສະລະຊີບ ທີ່ສຳນັກງານອົງການສະຫະ ປະຊາຊາດໃນພາກຕາເວັນຕົກຂອງອັຟການິສຖານ ກຸ່ມທາລີບານໄດ້ອ້າງເອົາຄວາມຮັບຜິດຊອບໃນການໂຈມຕີ ສຳນັກງານອົງການສະຫະປະຊາຊາດ ທີ່ເມືອງ Herat ໃນ ວັນເສົາມື້ນີ້ ໂດຍພວກຫົວຮຸນແຮງຢ່າງນ້ອຍ 4 ຄົນ ເຈົ້າໜ້າທີ່ສະຫະປະຊາຊາດກ່າວວ່າ ພວກໂຈມຕີດ້ວຍລະ ເບີດສະລະຊີບຈຳນວນນຶ່ງໄດ້ບີບຄະນວນລະເບີດໃຫ້ແຕກຂຶ້ນ ຊຶ່ງອຳນວຍໃຫ້ພວກກະບົດ ຄົນອື່ນໆ ໃນຊຸດເຄື່ອງແບບຕຳຫຼວດແລະຜ້າປົກໜ້າສາມາດເຂົ້າໄປຂ້າງໃນຂອງຕຶກສຳນັກ ງານ ເຈົ້າໜ້າທີ່ກ່າວວ່າ ພວກຫົວຮຸນແຮງໄດ້ຖືກຂ້າຕາຍໃນການໂຈມຕີຄັ້ງນີ້ ກຳລັງຮັກສາຄວາມສະຫງົບຂອງອັຟການິສຖານໄດ້ອ້ອມຕຶກອາຄານດັ່ງກ່າວໄວ້ ໃນປີກາຍນີ້ໄດ້ມີການໂຈມຕີຫຼາຍໆຄັ້ງ ທີ່ແນເປົ້າໝາຍໃສ່ການປະຕິບັດງານຂອງນາໆຊາດ ທີ່ນະຄອນຫຼວງກາບູລ ຮວມທັງການໂຈມຕີບ້ານພັກ ຂອງອົງການສະຫະປະຊາຊາດ ແລະ ສະຖານທູດອິນເດຍ